Spoštovani starši,

iskreno se veselimo, da se bo šolsko leto pričelo v šoli v torek, 1. septembra 2020.

Seveda pa bo potrebno tudi vaše sodelovanje in obilo razumevanja ter dobre volje, da bodo stvari tekle optimalno tako, kot si vsi želimo.

**Nekaj pomembnih obvestil:**

1. V šolo lahko vstopajo le zdrave osebe: zaposleni, obiskovalci in učenci. Prosimo, da pri tem upoštevate naslednje:
	* otrok v zadnjih 14 dneh ni bil v stiku z osebo, pri kateri je bila potrjena okužba s

 SARS-CoV-2.

* + otroku ni bila odrejena karantena.
	+ v zadnjih 14 dneh zdravnik oz. epidemiološka služba ni priporočil samoizolacije.

Če bi se pri otroku pojavili znaki/simptomi SARS-CoV-2. ali bo potrjena okužba s SARS-CoV-2 pri osebi, ki z otrokom biva v istem gospodinjstvu, otrok mora ostati doma.

Če je otrok bolan, za nadaljnja navodila pokličite otrokovega izbranega ali dežurnega zdravnika.
V primeru potrjene okužbe v družini ali drugega tesnega stika z okuženo osebo boste nadaljnja navodila prejeli od epidemiološke službe.

Priporočamo vam, da otrok omeji stike s starejšimi (npr. s starimi starši) in osebami s pridruženimi kroničnimi boleznimi ali imunskimi pomanjkljivostmi, saj so le-ti bolj ogroženi za težek potek bolezni.

1. **Razpored in oprema vstopanja v šolo prvi dan:**

Učenci se zberejo na igrišču kjer jih razredniki ob predvidenem času in v skladu s protokolom (varna razdalja, razkuževanje rok) odpeljejo v razrede. Učenci skupaj z razredničarkami od 2. do vključno 5. razreda vstopajo skozi glavni vhod. Učenci od 6. do 9 razreda pa skozi stranska vhoda. Vsi učenci prinesejo s seboj beležko in pisalo, na razredni stopnji tudi copate.

Učenci in starši 1. razredov vstopijo v šolo ob 11. uri.

**RAZPORED VSTOPANJ:**

**RAZREDNA STOPNJA PREDMETNA STOPNJA**

**GLAVNI VHOD STRANSKA VHODA**

**8.00: 2.A 8.00: 6.A 6.B**

**8.05: 2.B 8.10: 7.A 7.B**

**8.10: 3.A 8.20: 8.A 8.B**

**8.15: 3.B 8.30: 9.A 9.B**

**8.20: 4.A**

**8.25: 4.B**

**8.30: 5.A**

**8.35: 5.B**

**Prvi šolski dan bo trajal dve šolski uri od prihoda v šolo (razpored vstopa). Malice, kosila in oddelkov podaljšanega bivanja prvi dan ne bo.**

1. Vsi, ki vstopajo v šolski prostor upoštevajo protokol oziroma načrt gibanja, ki ga je pripravila šola in je razviden iz stenskih ali talnih označb.
2. Starši učencev od 2. do 9. razreda pospremijo svoje otroke do šolskih vrat. V šolo **NE VSTOPAJO**. Otroci vstopijo v šolo sami. Iz nje ob dogovorjeni ure odidejo sami.

V kolikor boste prihajali po otroka, prosimo, bodite ob zapisani uri pred šolo, saj varovanja otrok, ki čakajo starše pred šolo, ne moremo zagotoviti.

1. Če strokovni delavec v času pouka ugotovi, da se učenec ne počuti dobro, oziroma pri njem prepozna simptome in znake koronavirusa ali katere druge bolezni, učenca odpelje v poseben prostor in o tem obvesti starše, ki učenca b najkrajšem možnem času prevzamejo.
2. Za zaščito pred okužbo je potrebno redno in temeljito umivanje rok z milom in vodo oziroma razkuževanje rok.
3. Upoštevati je potrebno zadostno medosebno razdaljo, vsaj od 1,5 do dva metra.
4. NIJZ priporoča, da vsi učenci starejši od 12 let v šoli nosijo maske. Maske so obvezne tudi za vse zunanje obiskovalce šole.
5. Svetujemo, da si učenci šolskih potrebščin in pripomočkov med sabo ne izmenjujejo in ne izposojajo, oziroma jih pred uporabo razkužijo.
6. Pogovorne ure in sestanki bodo potekali na daljavo preko telefona ali računalnika in video povezav.
7. Ustaljeni obroki hrane se bodo še naprej normalno zagotavljali, torej zajtrk, dopoldanska malica, kosilo in popoldanska malica. Malico bodo otroci zaužili skupaj z učiteljico v učilnici svoje skupine. Ostali obroki bodo v jedilnici po protokolu v skladu s priporočili NIJZ.

Iskreno prosimo, da upoštevate zapisano. Jasno nam je, da kljub veselju ob ponovnem snidenju, izvedba vzgojno izobraževalnega procesa ne bo enostavna.

Zagotovo pa nam bo skupaj uspelo saj izhajamo iz znanega slogana: **SKUPAJ ZMOREMO!**

Osnovne informacije o COVID-19

**Okužba z virusom SARS-CoV-2 lahko povzroči koronavirusno bolezen 2019 oz. COVID-19. Inkubacijska doba (čas med okužbo in pojavom bolezni) je lahko do 14 dni, povprečno približno 6 dni. Bolezen se najpogosteje kaže z znaki/simptomi okužbe dihal, to je s slabim počutjem, utrujenostjo, nahodom, vročino, kašljem in pri težjih oblikah z občutkom pomanjkanja zraka. Pri približno 80% okuženih bolezen poteka v lažji obliki. Pri otrocih je potek bolezni praviloma lažji, tveganje za težek potek in zaplete pa se poveča pri starejših (zlasti starejših od 60 let) in osebah s pridruženimi boleznimi, kot so srčno-žilne bolezni, bolezni pljuč, jeter, ledvic, sladkorna bolezen, imunske pomanjkljivosti ipd. Za težji potek bolezni je značilna pljučnica. Za potrditev ali izključitev okužbe s SARS-CoV-2 je potrebno mikrobiološko testiranje. Okužba s SARS-CoV-2 se med ljudmi prenaša kapljično, z izločki dihal. Za prenos je potreben tesnejši stik z bolnikom (razdalja do bolnika manj kot 1,5 m). Okužba je možna tudi ob stiku s površinami, onesnaženimi z izločki dihal. Za preprečevanje okužbe je tako najpomembnejša dosledna higiena rok in kašlja. Podrobna navodila za preprečevanje okužbe in več informacij na spletni strani Nacionalnega inštituta za javno zdravje:** <https://www.nijz.si/sl/koronavirus-2019-ncov>

 Vse dobro in lep pozdrav,

 kolektiv OŠ Slave Klavore

*Zapis nastal po predlogi Ministrstva za izobraževanje, znanost in šport (MIZŠ), priporočilih Nacionalnega inštituta za javno zdravje (NIJZ) in Zavoda RS za šolstvo.*